NaiveNeuron/SloPal huggingface dataset:
Paška, Pavol, predseda NR SR (2012-10-17):
Vážené pani poslankyne, páni poslanci, budeme pokračovať hlasovaním o prerokovaných bodoch programu. Poprosím vás o zaujatie miesta. V prvom čítaní pán poslanec Tibor Lebocký uvedie hlasovanie o vládnom návrhu zákona, ktorým sa mení a dopĺňa zákon č. 223 o odpadoch, je to tlač 262. Je to návrh, ktorý prerokovávame v skrátenom legislatívnom konaní. (Hlasovanie o vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 262.)
Laššáková, Jana, podpredsedníčka NR SR (2015-03-24):
S reakciou pán poslanec Kuffa, nech sa páči.
M. Číž, podpredseda NR SR: (2009-10-29):
(Hlasovanie.) Prítomných 134 poslancov, za 79 poslancov, proti 7 poslancov, zdržalo sa 47 poslancov, 1 nehlasoval. Aj tento návrh zo spoločnej správy sme schválili.
Sólymos, László, podpredseda vlády a minister životného prostredia SR (2019-06-18):
Ďakujem pekne. Vážený pán predsedajúci, vážené pani poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona o zálohovaní jednorazových obalov na nápoje a o zmene a doplnení niektorých zákonov, ktorý má za cieľ zaviesť zálohový systém jednorazových plastových a kovových obalov na nápoje. V súčasnosti sa na výrobcov obalov vrátane jednorazových plastových a kovových obalov na nápoje vzťahuje rozšírená zodpovednosť výrobcov, ktorá bola zavedená zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Výrobcovia takýchto obalov si svoje povinnosti plnia prostredníctvom autorizovaných organizácií zodpovednosti výrobcov. Vzhľadom na to, že súčasný systém zberu plastových a kovových nápojových obalov sa vyzbiera zhruba 60 % jednorazových plastových obalov uvedených na trh, ako aj vzhľadom na to, že uvedené nápojové obaly sú často zložkou takzvaného litteringu, teda odpadu voľne pohodeného v krajine, Ministerstvo životného prostredia Slovenskej republiky vypracovalo návrh zákona na zavedenie osobitného zálohového systému s cieľom dosahovania vyššej miery zberu odpadov z uvedených obalov. Predkladaným návrhom zákona sa transponuje aj smernica Európskeho parlamentu a Rady 2018/852, ktorou sa mení smernica 94/62 o obaloch a odpadoch z obalov. Navrhuje sa delená účinnosť návrhu zákona. Účinnosť ustanovení, ktorými sa zabezpečuje príprava spustenia zálohového systému, sa navrhuje od 1. januára 2020 a účinnosť ostatných ustanovení sa navrhuje od 1. januára 2022. Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná a súčasne je v súlade s právom Európskej únie. Vážený pán predsedajúci, vážené pani poslankyne, vážení páni poslanci, verím, že predložený návrh zákona schválite. Ďakujem pekne.
Grendel, Gábor, podpredseda NR SR (2022-06-15):
Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Milanovi Mazurekovi.
Kollár, Boris, predseda NR SR (2022-10-20):
Požiadam organizačný, aby to do najbližšieho hlasovania urobili, aby nebol v tom chaos. Ďakujem velice pekne. Teraz s procedurálnym návrhom pani poslankyňa Tabák, nech sa páči.
P. Hrušovský, predseda NR SR: (2005-01-19):
(Hlasovanie.) 140 prítomných, 130 za, 9 sa zdržalo, 1 nehlasoval. Návrh sme schválili. Prosím ďalší návrh.
Klus, Martin, podpredseda NR SR (2019-11-29):
Ďalšia v rozprave je pani poslankyňa Gaborčáková.
Pčolinský, Peter, podpredseda NR SR (2023-05-25):
Otváram všeobecnú rozpravu. Nemám žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Záverečné slovo, navrhovateľ.
Blaha, Ľuboš, podpredseda NR SR (2024-05-03):
Na vaše vystúpenie, pán poslanec, evidujem jednu faktickú poznámku. Pani poslankyňa Vladimíra Marcinková, nech sa páči.
Hrnčiar, Andrej, podpredseda NR SR (2019-10-17):
Otváram všeobecnú rozpravu. Do rozpravy som dostal dve písomné prihlášky, od poslancov Jozefa Mihála a Mariána Viskupiča. Nech sa páči, pán poslanec Mihál, máte slovo.
Žitňanská, Jana, poslankyňa NR SR (2022-11-09):
Ďakujem veľmi pekne, pán predsedajúci. Kolegyne, kolegovia, dovoľte, aby som prečítala krátky pozmeňujúci návrh, ktorý sa týka čisto len posunu účinnosti tohto zákona, keďže už mal platiť od 1. novembra, ale keďže vieme, že 1. november je už za nami, tak posúvame tú účinnosť od 1. decembra 2022. Pozmeňujúci návrh poslankyne Národnej rady Slovenskej republiky Jany Žitňanskej k zákonu zo 4. októbra 2022 o profesionálnych náhradných rodičoch a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1287). V čl. 6 sa slová „1. novembra 2022“ nahrádzajú slovami „1. decembra 2022“. V súvislosti s posunom termínu účinnosti sa vykonajú tieto úpravy v prechodných ustanoveniach v čl. 1 § 41 ods. 1, ods. 3 až 7, § 42 ods. 1 až 5 a 7, § 43 a § 44 sa slová „1. november 2022“ vo všetkých tvaroch nahrádzajú slovami „1. december 2022“ v príslušnom tvare. V čl. 1 § 41 ods. 3 sa slová „31. októbra 2024“ nahrádzajú slovami „30. novembra 2024“. V čl. 1 § 41 ods. 7 sa slová „k 31. októbru 2022“ nahrádzajú slovami „k 30. novembru 2022“. V čl. 1 § 42 ods. 2 a 3 sa slová „15. novembra 2022" nahrádzajú slovami „15. decembra 2022“. Skončila som pozmeňujúci návrh a tiež mám prosbu k vám všetkým, ktorí ste tu, aj tí, ktorí nás sledujete online, ak by akokoľvek dopadlo hlasovanie, či už prelomíme veto pani prezidentky, alebo akceptujeme jej pripomienky, aby sme tento zákon v tej definitívnej podobe podporili, pretože naozaj je to jeden z takých tých zákonov, kde ideme pomáhať deťom, ideme umožniť, aby aj profesionálni rodičia viacej zarábali, aby aj deti s ťažkým zdravotným postihnutím, ktoré sú v takýchto rodinách, mali možnosť získať príspevok na kompenzačné pomôcky. Naozaj je tam veľa, veľa dobrého, dokonca sa podarilo aj vďaka pánovi ministrovi Krajniakovi tam zakomponovať to, aby dve zariadenia, ktoré sa starajú o týrané deti, dostali navýšený rozpočet, pretože z tých peňazí, ktoré doteraz dostávali, nemali už financie ani na zaplatenie pomaly ovocia pre tieto deti. Je to vo výške asi 100-tisíc eur, ale oni ich súrne potrebujú, čiže prosím vás, prijmime tento zákon a pomôžme deťom v prvom rade, a, samozrejme, teda aj tým zariadeniam a profesionálnym náhradným rodičom. Ďakujem veľmi pekne.
Solymos, László, poslanec NR SR (2011-09-14):
Ďakujem pekne. Vážený pán predsedajúci, vážení členovia vlády, pani poslankyne, páni poslanci, dočkal som sa, môžem vystúpiť. Pani Iveta Radičová, premiérka tejto vlády, dnes nebude odvolaná, to vieme všetci. Sedíme tu teda dnes trošku zbytočne, to tiež vieme všetci. Ale vyslovovať nedôveru premiérke alebo niektorému z členov vlády je výsostným právom parlamentu a najmä opozície. To tiež vieme všetci. Predseda opozičného SMER-u pán Fico nedávno v súvislosti s udalosťami, ktoré súvisia s dotáciou pre dostavbu areálu v Osrblí, povedal, že ešte nikdy v histórii Slovenska sa korupcia neocitla tak blízko osoby premiéra, premiérky. To sú silné slová a vyžadujú si otázku, na ktorú by som rád počul odpoveď. Pokiaľ viem, pani premiérka bola ministrom vnútra Danielom Lipšicom svojho času informovaná, že prebieha vyšetrovanie v súvislosti s Osrblím a je tam aj možnosť, že sa bude týkať jej poradcu. Pokiaľ viem, reakcia pani premiérky bola taká, že vyšetrovanie treba dotiahnuť do konca a podozrivé osoby zadržať. Pokiaľ viem, minister vnútra, dokonca aj vyšetrovateľ požiadali pani premiérku o absolútnu mlčanlivosť tak, aby bolo možné proces dotiahnuť do konca. Pokiaľ viem, pani premiérka to do bodky dodržala, a pokiaľ viem, podozrivé osoby dnes sedia vo vyšetrovacej väzbe, a pokiaľ viem, nikto v tomto štáte, vláde a vo vyšetrovacích orgánoch nikomu nebráni dotiahnuť tento proces do konca, ale viem aj to, že bývalá vláda sa takto nesprávala. Toto je kauza? Pýtam sa ktoréhokoľvek opozičného poslanca, ktorý sa podpísal pod návrh na vyslovenie nedôvery predsedníčke vlády, v čom je problém? V čom a ako sa mala premiérka zachovať inak? Pretože ja to neviem. Naopak, si myslím, že presne takto sa politici majú správať. A nie vždy sa tak správali. Spomeňme si na kauzy ako nástenkový tender, ako emisie, ako mýto, ako predražené diaľnice, keď nám tu pred nosom zmizli desiatky a stovky miliónov eur a nám tu behala korupcia priamo pred očami. Vláda, na čele ktorej stojí Iveta Radičová, má v programe zásadné reformy, ktoré sú pre túto krajinu absolútne nevyhnutné. Včera sme im venovali celý deň. Dokázali sme sa dohodnúť na zodpovednom rozpočte, na zdravotníckych zákonoch a aj sociálnych zákonoch. A to všetko v situácii, ktorá je naozaj extrémne ťažká. Slovensko má dnes vládu, ktorá je kompetentná a dostatočne sebavedomá na to, aby dokázala previesť krajinu cez zrejme najťažšie obdobie, aké ju od vzniku štátu postihlo. Nechce sa mi ani len pomyslieť na to, do akých problémov by túto krajinu v tejto situácii doviedla vláda bývalá. Mohol by som pokračovať vymenovaním rôznych káuz, ale považujem to za absolútne zbytočné. Zopakujem to však ešte raz, áno, opozícia má právo a dokonca aj povinnosť upozorňovať na vládne prešľapy a prípadne aj volať premiéra a ministrov na zodpovednosť. Dnes a v tom kontexte to však má jednu zásadnú chybičku krásy. Táto opozícia v tejto situácii a s takým zdôvodnením na to nemá minimálne morálne právo. Treba sa vedieť pozrieť čestne a priamo do zrkadla a dnešok je dôkazom, že nie každý z nás to dokáže. Ďakujem pekne. (Potlesk.)
Kamenický, Ladislav, poslanec NR SR (2012-11-28):
Ďakujem. Vážená pani predsedajúca, vážení páni poslanci, dovoľte, aby som vystúpil ako spoločný spravodajca a predniesol spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 234. Výbor pre financie a rozpočet ako gestorský výbor podáva Národnej rade túto spoločnú správu výborov o prerokovaní uvedeného vládneho návrhu zákona: Po prvé, Národná rada Slovenskej republiky uznesením č. 280 z 19. októbra 2012 pridelila vládny návrh zákona týmto výborom: Výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Po druhé, gestorský výbor nedostal do začatia rokovania o vládnom návrhu zákona o hazardných hrách stanoviská poslancov Národnej rady. Po tretie, k predmetnému návrhu zákona zaujali výbory tieto stanoviská: po prvé, odporúčanie pre Národnú radu návrh schváliť s pozmeňujúcim a doplňujúcim návrhom výbor pre financie a rozpočet, uznesením č. 107 zo dňa 15. novembra 2012, po druhé, odporúčanie pre Národnú radu návrh schváliť ústavnoprávny výbor uznesením č. 145 zo dňa 20. novembra 2012, po tretie, Výbor Národnej rady pre verejnú správu a regionálny rozvoj o predloženom návrhu nerokoval, nakoľko nebol uznášaniaschopný. Po štvrté, z uznesení výborov Národnej rady uvedených pod bodom III tejto správy vyplynul pozmeňujúci a doplňujúci návrh, ktorý je uvedený pod bodom IV spoločnej správy. Gestorský výbor odporúča o návrhu výboru hlasovať takto: o bode spoločnej správy č. 1 hlasovať s návrhom gestorského výboru schváliť. Po piate, gestorský výbor na základe stanovísk výborov odporúča Národnej rade Slovenskej republiky vládny návrh zákona o hazardných hrách, tlač 234, schváliť s pozmeňujúcim návrhom. Predmetná správa výborov Národnej rady bola schválená uznesením gestorského výboru č. 124 z 23. novembra 2012. Výbor určil poslanca Ladislava Kamenického za spoločného spravodajcu výborov. Súčasne ma poveril, po prvé, predniesť spoločnú správu výborov na schôdzi Národnej rady, po druhé, navrhnúť Národnej rade postup pri hlasovaní. Ďakujem, pani predsedajúca, skončil som, otvorte, prosím, rozpravu.
Pčolinský, Peter, podpredseda NR SR (2023-06-28):
To nemyslíte vážne, to sa robí na konci. (Reakcia z pléna. „To sa robí po hlasovaniach.“)
Jurinová, Erika, podpredsedníčka NR SR (2015-04-15):
Pán poslanec Daniš.
Bugár, Béla, podpredseda NR SR (2018-02-07):
Pani poslankyňa Gabániová.
Nemky, Martin, poslanec NR SR (2017-12-06):
Pán predsedajúci, ďakujem veľmi pekne za slovo. Pán minister, a čo sa čudujeme, veď pán poslanec Matovič hrá o všetko. Je tu jediný z nás usvedčený daňový podvodník. Medzi jeho pracovné metódy, no, ospravedlňujem sa, nie pracovné, keďže do roboty nechodí, patrí vyhrážanie sa súdom, prokuratúre, policajtom, využívanie vlastnej matky a možno nakoniec sa len rozplače a odíde. Ďakujem.
Osuský, Peter, poslanec NR SR (2014-05-28):
Ďakujem pekne, pani predsedajúca. Ďakujem milým kolegom a dá Boh, aj keď si nemyslím, že som hovoril, niečo, čo by bolo nepravdivé, alebo zavádzajúce, alebo hrajúce na city. Podľa mňa som povedal to, čo si myslím a to, čo si myslím, že by bolo dobré nielen pre spoločnosť, ako to veľmi dobre povedal kolega Mičovský, ale dobré predovšetkým pre to každé jednotlivé dieťa, ktorému dáme nádej. A ako hovorím, ak sa tá nádej čo v najvyššom, ale i v akomkoľvek percente naplní, vďaka Bohu za ňu.
Číž, Miroslav, doterajší podpredseda NR SR (2010-07-08):
Pán poslanec Stanislav Fořt.
Mičovský, Ján, poslanec NR SR (2023-02-08):
Ďakujem za slovo. Vážený pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2016-04-22):
Vážené dámy, vážení páni, otváram piaty rokovací deň druhej schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyne Katarína Macháčková, Jana Laššáková a pán poslanec Jaroslav Paška. Budeme pokračovať v prerušenej rozprave o Programovom vyhlásení vlády Slovenskej republiky a žiadosti vlády o vyslovenie dôvery (tlač 45). Prosím povereného člena vlády Slovenskej republiky, aby zaujal miesto určené pre navrhovateľov, a určeného člena gestorského výboru pre financie a rozpočet, aby zaujal miesto určené pre spravodajcov. Včera neukončil svoje vystúpenie do rozpravy písomne prihlásený poslanec Miroslav Sopko, ktorému odovzdávam slovo, a pripraví sa poslankyňa Renáta Kaščáková.
Gibalová, Monika, poslankyňa NR SR (2010-12-15):
Ďakujem pekne, pán predsedajúci, ja len veľmi, veľmi krátko. Chcem sa uistiť, keďže nie sú tu prechodné ustanovenia, či podľa tohto uznesenia bodu 2 písmeno c) asistent poslanca predloží originál alebo úradne osvedčenú kópiu všetkých potrebných dokladov (čestné vyhlásenia, doklad o najvyššom dosiahnutom vzdelaní, živnostenský list alebo výpis z obchodného registra, nie staršie ako tri mesiace), či pre tých asistentov poslancov, ktorí kontinuálne pokračujú, teda pre tých, ktorí sú živí v zmluvách terajších, bude platiť začiatok od nuly? Teda toto všetko si budú musieť obstarať, alebo či sa to ošetrí iným spôsobom? Ďakujem pekne.
Novotný, Viliam, poslanec NR SR (2015-02-12):
Ďakujem pekne všetkým, ktorí na mňa reagovali. Pánovi poslancovi Martvoňovi chcem povedať len toľko, že v závere som hovoril o troch možných riešeniach, ktoré sa dajú aplikovať, treba sa rozhodnúť, ktorou cestou ísť. Nie je celkom pravda, že teda keď to vieme, sme to neaplikovali, lebo z týchto troch riešení, o ktorých som hovoril, práve druhé riešenie, ochranný limit na doplatky, sme za 1,5-ročnej vlády Ivety Radičovej aplikovali na lieky. To funguje. Naozaj to funguje, viac ako 5 mil. eur vrátili zdravotné poisťovne od roku 2011 invalidom a dôchodcom. 18 eur dostáva v priemere 25-tisíc poistencov za štvrťrok naspäť na preplatkoch za lieky. Treba v tom pokračovať ďalej, no len, pán poslanec Martvoň, SMER je pomaly s výnimkou toho roku a pol vlády Ivety Radičovej 7 rokov pri moci, vy ste zrušili 20- a 50-korunáčky, čo boli jediné poplatky, ktoré bolo možné vyberať spolu v rámci služieb súvisiacich s poskytovaním zdravotnej starostlivosti v ambulanciách a v nemocniciach. A odvtedy tu nastalo toto eldorádo, v ktorom chce minister Kažimír zaviesť registračné pokladnice a minister Čislák regulovať poplatky. Takže, viete, my sme mali predstavu služby súvisiacej s poskytovaním zdravotnej starostlivosti, nič viac v tomto smere sme nemali, jasne nariadením vlády zadefinovanej. A čo sa týka pána poslanca Blanára, no len ide o to, pán poslanec, aby ste si to vydiskutovali s pánom ministrom, lebo pán minister hovorí o prednostných vyšetreniach do desiatich dní, vy hovoríte, že nechcete prednostné vyšetrenia. Tak teraz budú, či nebudú, si to nejako dohodnite v strane SMER. Pán minister hovorí, že schvaľovať to má VÚC-ka, ktoré poplatky to budú. Vy dávate pozmeňujúci návrh, že nemá to schvaľovať, iba to má kontrolovať. Tak teraz kto rozhoduje v zdravotníctve, je to Čislák alebo Blanár?
Podmanický, Ján, poslanec NR SR (2020-12-03):
Ďakujem za slovo, vážený pán podpredseda, využijúc generálny sľub pána predsedu parlamentu, chcem na návrh troch poslaneckých klubov SMER, SME RODINA a ĽSNS podať návrh na zaradenie nového bodu programu s názvom: Uznesenie Národnej rady Slovenskej republiky, ktorým vyzýva vládu Slovenskej republiky k okamžitému otvoreniu škôl. Odôvodnenie je to, čo som už hovoril pred chvíľou. Škandalózna informácia pani poslankyne Cigánikovej, ktorú zverejnila na facebooku, o tom, že dôvodom na neotvorenie škôl je ješitnosť pána premiéra vo vzťahu k pánovi Sulíkovi, kde ho žiada, aby sa mu ospravedlnil a potom sa otvoria školy.
Laššáková, Jana, podpredsedníčka NR SR (2014-09-24):
Nech sa páči, pán poslanec Viskupič.
Šípošová, Janka, poslankyňa NR SR (2015-05-19):
Ďakujem pekne, pani predsedajúca. Pozdravujem študentov na balkóne a prosím ich, aby nemali v paži ani naďalej. (Ruch v sále.) Snáď sa usadia. Dobre. Keď som 22. apríla pri rokovaní o kauze Váhostav apelovala na to, že treba zvoliť predsedu NKÚ a odstrániť tak aspoň jednu príčinu nedôvery a podozrievania... (Ruch v sále a prerušenie vystúpenia predsedajúcou.)
B. Bugár, podpredseda NR SR: (2002-02-06):
V. Oberhauser, poslanec: ... pretože ste priamo zainteresovaný porušovaním zákonov na tejto kauze. Vy nemáte právo viesť rokovanie tohto parlamentu. (Potlesk.)
Laurenčík, Milan, podpredseda NR SR (2020-04-23):
S reakciou na faktické poznámky pán minister Naď.
Zmajkovičová, Renáta, podpredsedníčka NR SR (2012-05-11):
Pán poslanec Kufa, nech sa páči.
Jarjabek, Dušan, poslanec NR SR (2014-01-29):
Ešte máme tri minúty.
Šimko, Igor, poslanec NR SR (2023-12-06):
Ďakujem pekne. Chápem, pani kolegyňa, že je to pre vás mierne rýchle tempo, ale ja osobne si dovolím povedať, že nie je to len o eurofondoch, je to aj o hospodárskych škodách, pretože predstavte si určitý mrak znečistenia, ktorý sa šíri podzemnými vodami, následne do vodných tokov a môže mať vplyv aj dlhodobá expozícia ... (nezrozumiteľne vyslovené, poz. red.), či už sú to chemické látky, ťažké kovy, čokoľvek, čo sa, alebo ropné látky, čokoľvek, čo sa v rámci envirozáťaže vylúhovalo de facto. Môže to mať vplyv na rybné hospodárstvo, resp. na ryby žijúce vo vodných tokoch a v tomto prípade sa už dajú vyčísliť škody, aj tie hospodárske. Nehovoriac o škodách aj na životoch a aj životnom prostredí, ak by sme to premietli z hľadiska nejakej štúdie analýzy rizík aj na ľudské zdravie, prípadne použili napríklad aj posúdenie vplyvov na verejné zdravie. Takže určite podporujem zrýchlené legislatívne konanie a v neposlednom rade 178 miliónov treba určite naliať do riešenia environmentálnych záťaží, pretože trestuhodne zmizlo 500 miliónov eur kvôli fakt demobilizovanému systému, ktorý tu bol doteraz, a treba to určite manažérsky riešiť. Ďakujem pekne.
Brisudová, Martina, poslankyňa NR SR (2023-05-09):
Vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 1561). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní, v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Glváč, Martin, podpredseda NR SR (2017-03-23):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť do rozpravy niekto ústne. Ukončujem možnosť prihlásenia sa. Dvaja páni poslanci. Nech sa páči, pani poslankyňa Zemanová.
Hrnčiar, Andrej, podpredseda NR SR (2017-12-06):
Pán poslanec Baránik.
P. Paška, predseda NR SR: (2006-10-18):
Nech sa páči, pán poslanec.
P. Paška, predseda NR SR: (2009-02-17):
(Hlasovanie.) 136 prítomných, 115 za, 21 sa zdržalo. Schválili sme vládny návrh novely zákona o spotrebnej dani z minerálnych olejov . Pán poslanec Hradecký uvedie hlasovanie v druhom čítaní o vládnom návrhu zákona č. 431/2002 Z. z. o účtovníctve (tlač 955).
Dostál, Ondrej, poslanec NR SR (2020-09-22):
Ďakujem za reakcie. Pán poslanec Mizík, chceme zabrániť tomu, aby boli po predstaviteľoch komunistického režimu pomenovávané ulice, verejné priestory, rovnako aj po predstaviteľoch fašistického režimu, čo je to, čo by asi vo vašom prípade sa vám malo zdať zaujímavejšie, že to, že to postihne aj teda režim, ktorý vy obdivujete, ku ktorému vy vzhliadate, lebo chceme ísť, chceme ísť tým rovným metrom, a teda ako aj o tom hovoril kolega, kolega Kazda. Je potrebné ľuďom pripomínať, čo to bol komunizmus, čo to bol, čo to bol nacizmus. Pán poslanec Benčík, tak ten zákon tu mal byť už dávnejšie, no jedna vec, jedna vec je (reakcia z pléna), jedna vec je... (Reakcia z pléna.) Nebrblite tu, prihláste sa do rozpravy a môžte hovoriť, čo chcete. Takýto zákon tu mal byť už dávnejšie, ja by som chcel len pripomenúť, že tu máme trestný zákon, ktorý postihuje aj trestné činy extrémizmu, problém je to, ako sa ten zákon, zákon uplatňuje, a že aj vo vzťahu k tomu zákonu sa uplatňuje dvojaký meter. Pán poslanec Hus, ja si myslím, že ani súčasná podoba toho návrhu zákona sa nevzťahuje napríklad na Alexandra Dubčeka, lebo zákaz podľa toho zákona sa nemá vzťahovať na predstaviteľov režimu, ktorí sa aktívne zapojili do odporu voči tomu režimu, v prípade Alexandra Dubčeka môžme za také považovať jeho vystúpenia v novembri 1989, čo bol prejav odporu voči komunistickému režimu, ale nebránim sa tomu, aby sme v druhom čítaní ten zákon ešte upravili a aby sme sa zhodli na definícii, ktorá bude, bude všetk... (Prerušenie vystúpenia časomerom.)
Ježík, Jozef, poslanec NR SR (2023-11-22):
Vážený pán podpredseda, vážené pani poslankyne, páni poslanci, milí prítomní, v súlade s § 73 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, tlač 31. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Pán podpredseda, otvorte, prosím, rozpravu.
P. Hrušovský, predseda NR SR: (2004-09-07):
Prosím teraz pána predsedu výboru pre financie, rozpočet a menu, aby informoval Národnú radu o stanovisku gestorského výboru k predloženému návrhu vlády Slovenskej republiky na zmenu zákona č. 511/1992 Zb. Nech sa páči, pán predseda.
Raši, Richard, poslanec NR SR (2022-02-22):
A na záver by som teda zareagoval (povedané súbežne s predsedajúcim) na príhovor pána Petra Pellegriniho. Inak som rád, pán podpredseda, že teraz si tak všímate, lebo ináč keď tu bludy rozprávajú ostatní poslanci koaliční, tak to ignorujete. Čiže keď tu odznelo, Peter, že každý si musí pomôcť, ako vie. Tak, samozrejme, pri tejto vláde si každý musí pomôcť, ako vie. A ja by som doplnil ešte pre všetkých Slovákov, kým túto vládu máme, zachráň sa, kto môžeš, ako vieš. Ďakujem pekne.
Bugár, Béla, poslanec NR SR (2014-12-12):
Ďakujem, pán podpredseda, za slovo. Pán kolega Blanár, viem, že sa snažíte tu používať metódu, že opakovaná lož sa stáva pravdou, ale práve preto dnes druhýkrát vám musím povedať, že nie my, ale práve vy, váš šéf pán Fico hovoril vtedy na našu vládu, že môžme len svietiť a kúriť. A to sme mohli vtedy, keď už práve Európska komisia sa rozhodla, že musí byť vypísaný tender. Takže, prosím vás, aspoň hovorte pravdu. Tvrdili ste, že je to ťažký prípad. Áno, máte pravdu. Ale kto urobil z tohto prípadu ťažký prípad? Kto rozhodol o tom, že SkyToll dostane 850 mil. eur? A pritom toto ste tam nezahrnuli. Kto rozhodol o tom, že nie štátna firma NDS-ka, povedzme, bude robiť práve to, čo nejaká schránková firma? To bola prvá Ficova vláda. Prepáčte, takže toto je vaša zodpovednosť. Nehovoriac o tom, že tak, ako som hovoril v prvom mojom vystúpení alebo reakcii, znovu musím povedať a vyzdvihnúť, že prečo by štátna firma nemohla mať približne tú 5-percentnú maržu? Lebo 1 % má benzínová pumpa alebo prevádzkovateľ za to, že keď vstúpite na Slovensko, tak sa zaregistrujete. Ale keď odpočítate to 1 %, vám ostane viac ako 5 % a to dávate schránkovej firme. Toto nie je zodpovednosť?! Toto je vaša zodpovednosť. Zbytočne tu útočíte na opozíciu alebo na Radičovej vládu.
Farkašovský, Karol, poslanec NR SR (2018-05-23):
Ďakujem pekne. Pán predseda, dajte, prosím, hlasovať o odsúhlasení Správy o stave vysielania v Slovenskej republike a o činnosti Rady pre vysielanie a retransmisiu za rok 2017.
P. Hrušovský, predseda NR SR: (2003-12-11):
budeme pokračovať v prerušenom rokovaní 20. schôdze Národnej rady Slovenskej republiky pravidelným bodom programu hodina otázok a odpovedí členov vlády, ktoré položili páni poslanci. Predtým ako pristúpime k rokovaniu, chcem pozdraviť Študentský parlament mesta Košice, ktorý je na balkóne Národnej rady Slovenskej republiky. (Potlesk.) Panie poslankyne, páni poslanci, pristúpime teraz k odpovediam na otázky pánov poslancov na pána premiéra. Ešte predtým chcem poprosiť pána predsedu vlády, aby oznámil, ktorí z členov vlády budú odpovedať na otázky za neprítomných členov vlády, prípadne ak sa rozhodne odpovedať pán premiér sám, aby tak urobil. Pán predseda, nech sa páči, máte slovo.
Grendel, Gábor, podpredseda NR SR (2022-10-04):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto, okrem pána navrhovateľa, prihlásiť do rozpravy ústne. Pán poslanec Šeliga, končím možnosť prihlásiť sa ústne do rozpravy. Ako prvý vystúpi pán poslanec Valášek ako navrhovateľ, nech sa páči.
Kočiš, Eduard, poslanec NR SR (2020-11-26):
Ďakujem za slovo, pán predsedajúci. Pani kolegyňa, súhlasím s časťou vášho príspevku, rovnako ako aj vy, rovnako ako aj ja som toho istého názoru. Áno, školský obed je základom racionálnej stravy pre dieťa, pretože dieťa tam strávi určitý čas, po vyučovaní by sa malo adekvátne najesť a väčšina týchto detí potom navštevuje nejakú mimoškolskú činnosť alebo krúžkovú činnosť. Je tento čas strávený v školskej jedálni úplne zmysluplný. Dieťa zo sociálne slabšieho prostredia alebo z nejakého komunitného prostredia jednoducho ten nárok na ten bezplatný školský obed, za ktorý platili v centových hodnotách, malo a myslím si, že aj bude mať. Ale žiaden rodič, ktorý naozaj chce, aby to dieťa sa plnohodnotne naobedovalo a potom malo nejaký príjem a následne nejaký výdaj, nemá problém zaplatiť smiešnu 20-eurovú zálohu školskej jedálni, to znamená, že je to, to sú smiešne 2 eurá na školský mesiac v danom školskom roku. A je to úplne, ale úplne scestné, čo tuná predkladá pán minister, že toto opatrenie budeme rušiť a nahradíme to nejakým daňovým bonusom, ktorý je možno v takej istej hodnote, možno v takej istej hodnote nebude. Neviem, počkám si, aký ten výsledok toho daňového bonusu bude. Ale jednoducho školská jedáleň, či už tam niekomu chutí, alebo nechutí, nie je preto, aby jednoducho bola na nejakú okrasu a bola to pýchou, krásnou kuchyňou daného, daného školského zariadenia, ale jednoducho aby naozaj poskytovala to, na čo školská kuchyňa má slúžiť, to znamená racionálnu stravu, vyváženú stravu pre dieťa, pretože naozaj iba stravou a racionálnym prístupom, vyváženou stravou toto dieťa môže napredovať, môže rásť. Nech bude zo sociálneho prostredia slabšieho, lepšieho, lepšie situované, menej situované, to je absolútne jedno, ale jednoducho nesmieme uberať týmto deťom možnosť sa adekvátne zdravo a kultivovane najesť. Ďakujem pekne.
Glváč, Martin, podpredseda NR SR (2019-10-16):
Pán poslanec Sloboda.
Grendel, Gábor, podpredseda NR SR (2022-11-30):
Ďakujeme, pán minister. Dávam teraz slovo členovi výboru pre zdravotníctvo pánovi poslancovi Marekovi Krajčímu, aby informoval Národnú radu o výsledku prerokovania návrhu vlády vo výbore.
Mihál, Jozef, poslanec NR SR (2016-05-18):
(Rečník chvíľu študoval svoje podklady.) Tak. Ďakujem, pán predsedajúci. Pardon, to aby som to nepoplietol, keďže máme tých návrhov naraz viacero. Takže je to tlač 59, ku ktorej budem uvádzať návrh. Tento návrh, týmto návrhom sa mení zákon č. 311/2001 Z. z. Zákonník práce. Predkladá ho skupina poslancov Národnej rady Slovenskej republiky, ktorá ma poverila touto úlohou, a cieľom predloženého návrhu zákona, pripomínam tlač 59, je liberalizovať zákonné obmedzenia pri dočasnom pridelení zamestnancov a zároveň zrušiť tzv. zodpovednosť užívateľského zamestnávateľa za Agentúru dočasného zamestnávania vo veci dodržiavania podmienok pre agentúrnych dočasne pridelených zamestnancov. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentami, ktorými je Slovenská republika viazaná, ako aj v súlade s právom Európskej únie. Návrh zákona nebude mať vplyv na verejné financie, podnikateľské prostredie, nebude mať sociálny vplyv ani vplyv na životné prostredie a informatizáciu spoločnosti. Ďakujem, pán predsedajúci, skončil som.
Beblavý, Miroslav, poslanec NR SR (2014-12-09):
Ďakujem pekne. Ide teda o druhý zo série týchto drobných zákonov, ktoré by mali pomôcť samospráve lepšie slúžiť občanom. Tento návrh vychádza zo súčasného právneho stavu, ktorý tiež nejasne reguluje chov hospodárskych zvierat v zastavenej časti obce, nehovoríme teda o nezastavanej časti obce. A v zastavanej časti obce to dnes nie je regulované, čo znamená, že akékoľvek spory o tom, čo si váš sused chová, či už v susednom byte alebo na susednom pozemku, a podotýkam, že hovoríme o hospodárskych zvieratách, sa musia riešiť výhradne súdnou občianskoprávnou cestou. Preto navrhujeme, aby obce boli zmocnené všeobecne záväzným nariadením upraviť podmienky a limity chovu hospodárskych zvierat v zastavanej časti obce. Netýka sa to zvierat domácich a ani teda nechceme ani žiadnym spôsobom nútiť obce, aby to riešili, ale chceme im dať zmocňovacie ustanovenie v zákone. Ďakujem pekne.
Kaník, Ľudovít, poslanec NR SR (2013-09-18):
De facto ako keby môžem nadviazať na to, čím teraz pán Kamenický skončil, a budem reagovať na pána Sulíka. Myslím, že veľmi dobre vystihol tú podstatu veci, ako to funguje, keď sa vládne vaším spôsobom. Naozaj sa rozdáva, kupujú sa voliči, zároveň sa rozkráda. A uviedol konkrétne prípady. Ale mňa tam zaujalo práve, na začiatku spomínal Nemecko. Nemecko spravilo reformy a dnes sa mu darí dobre. Veľa z tých reforiem alebo ten, tá podstata tých reforiem ako keby vychádza úplne z toho istého pohľadu na vec, ako sme realizovali reformy my v rokoch 2002 – 2006. Napriek tomu, že v Nemecku to urobili socialisti, ale urobili to s rozumom. A ja chcem to využiť na pripomenutie, že vtedy, keď my sme robili reformy, v Nemecku bola 9-percentná nezamestnanosť, mali recesiu dokonca v jednom z tých rokov, a Slovensko išlo hore ako raketa práve preto, že robilo rozumnú hospodársku politiku. Rástla zamestnanosť, prudko klesala nezamestnanosť a dosahovali sme úplne extrémne hodnoty hospodárskeho rastu. Tu stačí úplná logika veci, že keď vy používate tie opatrenia, ktoré používate, tak jednoducho idete proti tomu, aby sme mali dlh pod kontrolou. Ten dlh bude rásť, pretože si odoberáte zdroje príjmov tým, že brzdíte hospodársky rast. A vy ho brzdíte! Jednoznačne ho brzdíte a oberáte ľudí o prácu. Tým zvyšujete zároveň verejné výdavky. A to je proste začarovaný kruh, to je pasca, z ktorej sa nedá vymotať nejakými túžbami a víziami, že ako by sme to chceli a určite sa to časom zlepší. No nezlepší, pretože keď raz robíte zlú politiku, tak budú aj zlé výsledky.
Hrnčiar, Andrej, podpredseda NR SR (2019-06-27):
Nech sa páči, pán poslanec.
Hrnčiar, Andrej, podpredseda NR SR (2019-12-04):
Pani poslankyňa Verešová.
Laššáková, Jana, podpredsedníčka NR SR (2016-02-11):
Pán poslanec Abrhan, nech sa páči.
Zmajkovičová, Renáta, podpredsedníčka NR SR (2013-01-31):
S reakciou pán poslanec Hrnčiar.
Blanár, Juraj, poslanec NR SR (2014-01-29):
Pán poslanec, myslím si, že v ochrane pamiatok sa zhodneme všetci tak, ako sme tu, pretože je to historické dedičstvo našich predkov, tí, ktorí vytvorili hodnoty a pretrvali až po dnes. Avšak všetci dobre vieme, že zachovanie takýchto pamiatok si vyžaduje veľké finančné prostriedky a mohli by sme zo širšia hovoriť o mnohých oblastiach, lebo vy ste hovorili o napríklad obyvateľoch Čičmian, ktorí sú v nejakej pamiatkovej rezervácii a musia sa o to starať. My by sme mohli hovoriť aj o cirkvi, ktorá má dnes množstvo kultúrnych pamiatok, rovnako nemá na to finančné prostriedky, aby ich zachovala. Ale spájať to tak, ako ste vy spojili, že na štadión je, na toto nie je, je tak neskutočne účelové a neúprimné, pretože vy sami dobre viete, že aj toto je potrebné. Vy veľmi dobre viete napríklad, že v Martine, odkiaľ pochádzate, nie je dnes štadión a že je potrebné tam niečo urobiť, pretože sa treba starať aj o mladú generáciu a vy ste to takto účelovo spojili a myslím si, že nenáležite. Čo je dôležité v tomto zákone, vráťme sa k meritu veci, je, že sa vylaďujú časom získané skúsenosti v zákone tak, aby štát držal stále dostatočnú ochrannú ruku pri ochrane kultúrnych pamiatok. To, čo život priniesol, že nie vždy sa podarilo efektívne štátu zachrániť, povedzme aj kultúrnu pamiatku, tak dnes sa to tu zlepšuje. Ale nedá sa urobiť v tomto jednom zákone, ako ste to vy naznačili, pomaly celá záchrana i keď som tam videl, samozrejme, aj nejaký náznak pozitívneho vystúpenia, že to podporíte, ale zdalo sa mi naozaj nenáležité prepojenie, čo ste tam vložili. Takže podporujem tento zákon, ktorý pán minister predkladá a je to opäť posunutím sa krok dopredu.
Blanár, Juraj, podpredseda NR SR (2022-10-07):
Poprosím o zastavenie času, či?
Grendel, Gábor, podpredseda NR SR (2022-09-22):
Ďakujeme. Ďakujeme pekne, pán minister. Prosím, zaujmite miesto pre navrhovateľa. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Radovanovi Kazdovi.
Baránik, Alojz, poslanec NR SR (2016-09-13):
Ďakujem. Pán predseda, Rumunsko, Česká republika, porovnania? Naozaj toto je trápne. To sú krajiny, kde sa zlodeji v politike zatvárajú. Tým my nemôžeme nič povedať, nemôžeme sa k nim nijako prirovnať. Je to trápne. Preto je tu tá nespokojnosť v tomto parlamente, pretože tu zlodeji prekvitajú v politike. Ak poviete, že nechajte systém, nech pracuje, to je naozaj na pováženie. Keď sa pozriete na tlačovú konferenciu zastupujúceho generálneho prokurátora Šufliarskeho, ten už sa tam vyhýbal otázkam o tom, že čo je trestné na tých činoch, hrôzostrašných činoch, ku ktorým tam došlo. Už tam si vytváral obranu na to, ako tú vec zametú pod koberec. Neklamte nám tu, že s týmto niečo urobíte. Neurobíte nič, ako ste nič neurobili nikdy predtým. Je to isté, to vám garantujem, pretože je v tom namočený váš minister, vašej koalície. To je isté, že s tým nič neurobíte, neklamte nám tu. A potom to obvinenie, že my túžime po moci. My netúžime po moci, my túžime po právnom štáte. (Slabší potlesk.)
Pollák, Peter, poslanec NR SR (2014-11-08):
Ďakujem. Je fajn, že sa spustilo elektronické trhovisko, ale musíme ísť ďalej a verím, že aj veľké zákazky typu diaľnice sa budú vlastne týmto spôsobom aj obstarávať, pretože hlavne pri tých veľkých zákazkách je vlastne oveľa väčší priestor na akúkoľvek korupciu. Takže je fajn, že sme to spustili, ale musíme ísť ďalej a práve teda dosiahnuť stav, kedy aj všetky zákazky, hlavne tie veľké, pôjdu takto transparentným spôsobom, je namieste teraz.
P. Hrušovský, podpredseda NR SR: (2002-08-19):
(Hlasovanie.) 103 prítomných, 99 za návrh, 4 nehlasovali. Návrh sme schválili. V. Maňka, poslanec: Budeme hlasovať o tretej pripomienke pána prezidenta, ktorá sa týka účinnosti zákona. Gestorský výbor odporúča schváliť.
Blaha, Ľuboš, podpredseda NR SR (2024-01-16):
Pán poslanec Michal Šipoš. Pán poslanec Šipoš tu nie je, takže pán poslanec Karol Farkašovský, nech sa páči.
Pellegrini, Peter, predseda NR SR (2015-12-15):
Pán Pollák.
Fecko, Martin, poslanec NR SR (2014-05-13):
Ďakujem pekne, pani predsedajúca. Pán minister, pán spravodajca, kolegyne, kolegovia, vážení hostia, budem tiež konštruktívny ako kolega Hlina, pretože ide o procedurál, takže, akým to chceme alebo nechceme prijať. Už som to povedal na jednom mojom vystúpení. Mali sme na to desať rokov, hovorím, mali sme na to, nie mali ste, a sme to nestihli. Žiaľ, nebudem hovoriť, že modrí, zelení, červení, bieli, neviem akí. Desať rokov bolo, nestihlo sa to. Maďarská republika to mala tiež v tej istej lehote. Končilo jej obdobie, kedy sa mohla nakupovať, resp. nemohla nakupovať pôda zahraničnými osobami, a stihla to. Pýtam sa, prečo tá kontinuita nám tu chýba. Nezvládame? Neviem, ja som 24. 4. vyzval pána ministra, ak to ešte stihne na mimoriadnej schôdzi za sedem dní, pri dobrej vôli by sa to dalo. Kde je vôľa, je aj cesta. Vyzerá, že nestihli sme to. 1. máj už máme za nami a teraz verím, že to, čo nám teraz uniká medzi prstami, myslím na tie metre štvorcové, ktoré sa prevádzajú aj v týchto možnože minútach bez žiadneho, žiadnej, by som povedal, brzdy zákonnej, čo má splniť ten nadobúdateľ, tak dúfam, že to nebudú nedozierne škody. Pri tomto zákone môžem povedať s čistým svedomím, že keď sme mohli hlasovať v skrátenom legislatívnom konaní v zákone o obnoviteľných zdrojoch, o núdzových zásobách ropy, zákone o odpadoch, tak zákon o pôde, ktorý, v úvodzovkách, teda tak, ako by som povedal, o prevode poľnohospodárskych pozemkov stopercentne, pokiaľ ho nebudeme robiť v tom skrátenom konaní, nám prinesie nedozierne škody. Ja hovorím nedozierne škody aj pre ďalšie generácie. A keď niekto mi povie, že robím búrku v pohári, tak poviem iba jedno, že, vážení, uvedomte si, zákony majú v prvom rade slúžiť prevencii. Prevencii, aby vás ani vôbec nenapadlo robiť z toho nejakú špekuláciu, a preto aj tento zákon mal takto byť prijímaný. Je to vlastne reakcia na to, že sa nám tá pôda môže pod nohami stratiť a ani nebudeme vedieť ako. Takže som rád, že je to tu tak, ako to pán minister povedal, že to bude na tejto schôdzi zaradené. S tým odôvodnením, lebo viac-menej by sme to otočili na ochranu poľnohospodárskej pôdy a jej využívania do budúcna. Chcem povedať, že, a myslím si, že súčasná legislatíva ochrany poľnohospodárskeho pôdneho fondu na jej využívanie je dostatočná, len výkon možnože určitých ľudí, ktorí sú priamo za ňu zodpovední, neni príslušný, aký by mal byť. To znamená, aj tu by som hľadal a apeloval na príslušných našich – či už štátnych, alebo verejných – zamestnancov, ktorí majú chrániť tú poľnohospodársku pôdu, aby si svoju pracovnú povinnosť vykonávali tak, ako im to zákon káže. Takže ja by som to zdôvodnil trošku ináč. Tie národohospodárske straty, ktoré tuná vzniknú, keby to nebolo v skrátenom legislatívnom konaní, ale v poriadku. Je to zdôvodnené, takže moje svedomie nemá problém a budem hlasovať zaňho. Ďakujem pekne.
Novotný, Viliam, poslanec NR SR (2011-12-08):
Ďakujem pekne. Vážený pán podpredseda, vážený pán minister, v súlade s § 73 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k vládnemu návrhu zákona o minimálnych mzdových nárokoch sestier a pôrodných asistentiek a o zmene a doplnení niektorých zákonov. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v paragrafoch 67 a 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Ako sa uvádza v dôvodovej správe, návrh zákona je v súlade s Ústavou Slovenskej republiky, všeobecne záväznými právnymi predpismi a medzinárodnými zmluvami, ktorými je Slovenská republika viazaná. Návrh zákona bude mať negatívny vplyv na rozpočet verejnej správy, pozitívne aj negatívne vplyvy na podnikateľské prostredie a pozitívne sociálne vplyvy. Nebude mať vplyv na životné prostredie, ani na informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 565 z 11. novembra 2011 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali ústavnoprávny výbor, Výbor Národnej rady pre financie a rozpočet, Výbor Národnej rady pre sociálne veci a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do tridsatich dní a gestorský výbor do tridsiatich dvoch dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, skončil som, prosím, otvorte rozpravu v prvom čítaní.
Kuriak, Milan, poslanec NR SR (2023-02-09):
Ďakujem za slovo. Kolega Janko Mičovský, osobne poznám tvoj príbeh, keď si odvážne pred rokmi poukázal na korupciu v štátnych lesoch. Veľakrát som ho počul aj priamo od teba. Pred rokmi som bol aj spolu s tebou, ale aj s ďalšími kolegami pri oceňovaní niektorých odvážnych ľudí, ktorých si spomenul vo svojej rozprave. Tiež možno si už nepamätáš, ale boli sme aj spolu čistiť pietne miesto niekde v okolí Kremnice, hrob Juraja Lang... Lengsfelda, neviem to... takže oživili sa mi trošku spomienky. Tento návrh zákona vítam. Nielen preto, že na Slovensku je ešte stále veľmi veľa korupčníkov, ľudí bez chrbtovej kosti, ktorí si zvykli na to, že korupcia patrí k súčasti ich života, k ich práci či ich činnosti, aj, bohužiaľ, aj vo verejnej sfére. Mnohí ľudia, ktorí vedia o korupcii vo svojom okolí, sa doteraz báli oznámiť korupčné konanie, až na pár, až na pár hrdinov, lebo čelili vyhrážkam, útokom, šikane v práci. Tiež čelili aj od niektorých starostov, primátorov a úradníkov, ktorí, ktorí si verejné prostriedky zamenili za svoje a vkradla sa tam tá nešťastná korupcia, ktorá spôsobila veľa finančnej ujmy v našej krajine a tie peniaze doteraz chýbajú, či sa rozkrádalo a korumpovalo v malom, alebo vo veľkom.
Laurenčík, Milan, podpredseda NR SR (2020-04-28):
Ďalším prihláseným do rozpravy je pán poslanec Štefan Kuffa. Nevidím ho v sále, stráca poradie. Ďalšia prihlásená je pani poslankyňa Lucia Drábiková. Nech sa páči, máte slovo, pani poslankyňa.
Jurinová, Erika, podpredsedníčka NR SR (2014-09-12):
Dávam slovo spoločnej spravodajkyni z výboru pre sociálne veci poslankyni Viere Šedivcovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Jurinová, Erika, podpredsedníčka NR SR (2012-08-01):
Áno, tak prerušíme potom rozpravu o 19.00 hodine..
Laurenčík, Milan, podpredseda NR SR (2021-11-12):
Pán poslanec Marek Kotleba s faktickou poznámkou.
Glváč, Martin, podpredseda NR SR (2017-12-07):
Ďakujem. Ďalšia otázka je od pána poslanca Martina Fecka, je adresovaná podpredsedovi vlády a ministrovi vnútra pánovi Kaliňákovi a znie: „Pri realizácii reformy ESO bolo z vašich úst ubezpečované, že dôjde k vyrovnaniu platov štátnych zamestnancov, ktorí boli zlúčení pod váš rezort z rôznych špecializovaných štátnych správ. Aký je stav vecí konkrétne, napríklad u pracovníkov pozemkových odborov?“ Nech sa páči, pán podpredseda vlády, ktorý odpovedá za pána ministra vnútra, nech sa páči.
Baránik, Alojz, poslanec NR SR (2019-10-28):
Ďakujem pekne. Ja by som chcel upozorniť ešte na jeden rozmer, ktorý možnože by mohol poskytnúť aj kľúč k tomu sporu, ktorý sa tu uvádza, o tom, že či je správne zákonom nejako stanovovať, ako riešiť to, že existujú informácie a dezinformácie. Táto novela okrem iného bráni v slobodnom podnikaní tých spoločností, tých entít, ktoré sa zaoberajú prieskumami. Ak totiž tesne pred voľbami, čo je v podstate akési kľúčové obchodné obdobie pre tento druh organizácií, ak ich činnosť v podstate zakážete, tak tieto organizácie majú nárok na to, aby sa sťažovali na Ústavný súd kvôli tomu, že ich očakávania toho, toho legálneho obchodovania, v ktorom sú aktívni, boli zmarené takouto legislatívou. Predsa nie je možné povedať povedzme dva týždne pred Vianocami alebo, alebo dva mesiace pred Vianocami, že jednoducho vianočné obchody budú zavreté. Proste je to niečo, na čo tieto organizácie majú právo, očakávajú to, že sa budú môcť zúčastniť takéhoto obchodovania. A je jedno, že aká je hodnota ich výstupov, každý si to musí zhodnotiť, že či bude za tieto ich výstupy niečo platiť alebo nie, to je vec toho, kto si u nich tú službu objednáva... (Prerušenie vystúpenia časomerom.)
Jurinová, Erika, podpredsedníčka NR SR (2014-07-09):
Pán poslanec Poliačik.
Paška, Pavol, predseda NR SR (2012-06-26):
Dobre. Je všeobecný súhlas, aby sme hlasovali. (Súhlasná reakcia pléna. Ruch v sále.) Nie. Dám, pani poslankyňa, ktorá sa zúčastnila na tvorbe tohto návrhu jednoducho... Poprosím vás, kolegyne, kolegovia, ešte raz, pani poslankyne, páni poslanci, je všeobecný súhlas, aby sme hlasovali o všetkých troch naraz? (Súhlasná reakcia pléna. Ruch v sále.) Kolegyne, kolegovia, mali sme grémium k tomuto a tam sme prejednávali, či bude na každého kandidáta aj s podmienkami samostatný návrh a budeme ho podpisovať, alebo predložíme jeden spoločný návrh. Nakoniec na základe širokej dohody konsenzom na grémiu došlo k riešeniu, o ktorom hovorí pani poslankyňa Žitňanská. Takže... (Ruch v sále. Krátka pauza.) Budeme, ešte raz, je všeobecný súhlas? (Súhlasná reakcia pléna.) Budeme hlasovať o návrhu. Hlasujeme. Hlasujeme o návrhu, tak ako ho predniesol pán spravodajca, o všetkých troch kandidátoch s uvedenými funkciami a funkčným obdobím naraz. Hlasujeme. (Ruch v sále.) (Hlasovanie.) Vyhlasujem toto hlasovanie za zmätočné. Zrušte ho, prosím vás. Zapnite najprv pána poslanca Hlinu.
Laurenčík, Milan, podpredseda NR SR (2020-11-26):
Ďakujem veľmi pekne. Prosím, zaujmite miesto pre spravodajcu. Ja teraz otváram rozpravu. Do rozpravy som nedostal žiadnu písomnú prihlášku. Pýtam sa, či sa teda niekto hlási do rozpravy ústne. Konštatujem, že nie, a preto vyhlasujem rozpravu za končenú. Predpokladám, že pán minister ani pán spravodajca k rozprave, ktorá nebola, nezaujmú stanovisko. Pán spravodajca, ešte by som vás chcel požiadať, keby ste nám oznámili termín hlasovania o tomto návrhu zákona.
Žiga, Peter, podpredseda NR SR (2024-05-02):
Pán poslanec Prostredník.